runetrust/blame-folketinget-dk huggingface dataset:
Peter Skaarup (DF), 2001-03-28:
Ikke fordi jeg nødvendigvis er 100 pct. enig med nyhedsdirektøren, men jeg mener, det er afgørende, at vi trods alt har en lovgivning, der nu er et par år gammel, og at det kunne være en fordel at arbejde for, at befolkningen fik en større indsigt i, hvad der foregår.
Ole M. Nielsen (KRF), 2000-03-22:
Det, jeg synes er problemet, er, at der ikke er sammenhæng i det, som regeringen gør, altså det dér med, om den ene hånd ved, hvad den anden gør, og der er mange hænder i sådan en regering, hvis hvert ministerium er en hånd. Der er ikke sammenhæng mellem det, man egentlig forestiller sig her, og så de vedtagelser, man laver, og de aktiviteter, man har på transportområdet, når man f.eks. vælger at bygge motorvej fra Odense til Svendborg, hvor vi stemte imod.
Frank Dahlgaard (UP), 2000-11-10:
Tak til ordførerne og især til ordførerne fra Kristeligt Folkeparti og Dansk Folkeparti, som jo støtter dette forslag til vedtagelse om at pålægge regeringen at komme med forslag til regler, som kan give børn og voksne en frihed for ufrivilligt og uønsket at blive konfronteret med billedpornografi offentlige steder.
Franciska Rosenkilde (ALT), 2025-12-09:
Cirka samtidig kunne Dyrenes Beskyttelse afsløre, at svineindustrien fusker med dokumentation og regler om dyretransporter, og for blot et par uger siden kom Det Etiske Råd med en kritisk rapport om det ekstreme forbrug af antibiotika, der truer både grisenes og borgernes sundhed, fordi man udvikler resistens.
Torsten Gejl (ALT), 2021-04-15:
Regeringens eget klimaråd har jo virkelig, virkelig kritiseret den for ikke at komme med ensartede CO 2 -afgifter, og på grund af pres er der så faktisk nedsat en gruppe nu, der skal se på, hvordan vi kan komme videre, og det tyder på, at aftalen skal åbnes igen, og at vi skal forbedre den.
Astrid Krag (S), 2019-01-30:
Men, vil jeg sige til ministeren, der er vi jo netop ved humlen, at de organisationer, som repræsenterer både de psykisk syge borgere og også de pårørende, står med fuldstændig ubesvarede spørgsmål i forhold til, hvor de psykisk syge er henne i det her reformoplæg.
Manu Sareen (RV), 2011-01-11:
Vi støtter også alle tre delelementer deri, dvs. brugen af peberspray som magtmiddel, adgang for Kriminalforsorgen til at foretage undersøgelser og ikke mindst udvidelsen af behandlingsgarantien for stofmisbrugere, der er indsat i Kriminalforsorgens institutioner.
Peter Juel Jensen (V), 2018-05-18:
Når ordføreren nu gør så meget ud arveafgiften, som også kommer til at betyde, at det bliver nemmere og billigere at generationsskifte ude i landdistrikterne, hvor vi har mange af de familie- og privatejede virksomheder, som skaber vækst og beskæftigelse, så vil jeg gerne høre, hvordan alle de initiativer, som ordføreren nævnte, kommer til at hjælpe på, at der bliver mere lige forhold mellem dem, der skal arve på Lolland-Falster, og dem, der arver i Gentofte.
Per Clausen (EL), 2009-05-11:
Udgangspunktet for den her diskussion er jo også, at mens regeringen siger, at man ikke kan lægge sig fast på, at vi skal have hundrede procent vedvarende energi i 2050, så anerkender man, så vidt jeg har forstået, stadig væk den ambition, at man skal sikre, at klimaforandringerne ikke overskrider den her meget berømte 2-grader-ramme.
Morten Bødskov (S), 2008-09-09:
Derfor foreslår vi, at man næste år fremrykker offentlige investeringer, så de ledige, der kommer, kan komme i arbejde, så kommunerne kan renovere de skoler, der nu engang skal renoveres, og udskifte de møgbeskidte toiletter, som regeringen har lovet skal udskiftes.
Søren Egge Rasmussen (EL), 2022-02-04:
Derfor er det jo godt, at det også i finanslovsaftalen er pålagt regeringen som led i et kommende energi- og forsyningsudspil i første halvår af 2022 at fremlægge et redskabskatalog, der kan styrke udbygningen af sol- og vindenergiproduktion på land i forhold til fremskrivningen.
Karsten Lauritzen (V), 2015-04-17:
I bemærkningerne står der jo, at vi ønsker at trække det tilbage for at lægge en samlet plan for finansiering af indsatsen mod terror, der sikrer, at det forhøjede terrorberedskab siden attentatet i København ikke går ud over politiets almindelige kriminalitetsbekæmpende indsats, særlig den borgernære personfarlige kriminalitet.
Mogens Nørgård Pedersen (KD), 2004-01-21:
Det er også klart, at medmindre man har fået midler på anden vis - jeg tænker ikke på uærlig vis, men på arv, overtagelse osv. - har de landmænd, der alt andet lige har haft gården i drift i længere tid, bedre mulighed for at være med, og vi vil simpelt hen gerne sikre, at også de yngre, dynamiske landmænd, som vi har hørt om i dag, får mulighed for at være med.
Mette Frederiksen (S), 2020-11-10:
Jeg er glad for, at der også bliver responderet på den del af min tale, og jeg håber inderligt, at der i Folketinget også vil blive kvitteret for det, jeg sagde afslutningsvis, nemlig at et angreb på Østrig og et angreb på Frankrig er et angreb på Danmark og på vores fælles europæiske værdier og måde at leve på.
Agnete Laustsen (KF), 1997-10-30:
Jeg er såmænd så glad og så rørt over hr. Steen Gades omsorg for, hvordan jeg har det, men jeg vil gerne glæde hr. Steen Gade på denne smukke eftermiddag med at sige, at jeg har ingen vanskeligheder og jeg har overhovedet ingen vanskeligheder med den indstilling, Det Konservative Folkeparti har i forhold til vores ulandspolitik.
Helle Sjelle (KF), 2005-06-10:
Efter vores opfattelse skal sundhedsvæsenet levere en vare af en høj kvalitet, hvad enten det drejer sig om forebyggelse eller behandling, der skal være fri og lige adgang for alle borgere, og sundhedsvæsenet skal naturligvis være præget af nærhed og omsorg, men også af hurtighed og effektivitet.
Jan E. Jørgensen (V), 2012-01-17:
Venstre stemmer for lovforslaget, men det sker altså under den forudsætning, at adgangen til at kunne udelukke indsatte fra at deltage i gudstjenester kun benyttes rent undtagelsesvis, og at der som en altovervejende hovedregel afholdes flere gudstjenester for at dække behovet frem for at begrænse deltagerantallet i den enkelte gudstjeneste.
Ole Stavad (S), 2003-05-21:
Jeg forstår meget vel, at ministeren, hvis det var sådan, at det her var en sag, der var startet i Indenrigsministeriet med brevet af 13. maj, så kun kunne besvare de stillede spørgsmål med spørgsmål, men da indenrigsministeren selv har oplyst for nogen tid siden i et svar på et skriftligt spørgsmål, at den her sag faktisk har været i Indenrigsministeriet, og at man har beskæftiget sig med den i ganske lang tid og i endnu længere tid har været bekendt med de problemer, der var ved at hobe sig op oven på de allerede kendte i Farum, så må jeg indrømme, at jeg er meget, meget uforstående over for, at indenrigsministeren signalerer, at det først er efter henvendelsen den 13. maj, at man har kunnet agere. Der er muligvis kommet nye supplerende oplysninger frem i 13. maj-henvendelsen, som man selvfølgelig bør behandle,
Morten Marinus (DF), 2017-03-30:
Det sidste synes jeg var en meget interessant betragtning, for lige på det område er hr. Magnus Heunicke i hvert fald ikke enig med en af Danmarks førende valgprofessorer, Jørgen Elklit, der netop siger, at der er plusser og minusser ved forskellige modeller, og det er der også i forbindelse med de her to.
Henning Hyllested (EL), 2018-05-18:
vil jeg da bare bede den tidligere transportminister, hr. Magnus Heunicke, om at bekræfte, at vi i en del af Togfonden DK afsatte over 1 mia. kr. – jeg mener, det var 1,2 mia. kr. – til hastighedsopgraderinger netop på regionalbanerne eller altovervejende der, hvor Arriva i dag kører, og at det i høj grad ville være et tilskud til udvikling i Yderdanmark og i landdistrikterne.
Niels Flemming Hansen (KF), 2020-06-04:
Det andet, som jeg egentlig synes er rigtig, rigtig væsentligt her, er, at vi skal have fundet ud af, hvordan fremtidens kunde i den kollektive trafik ser ud, for der er jo ingen tvivl om, at corona har gjort rigtig, rigtig meget ved den kollektive trafik og kommer til at gøre rigtig meget ved den kollektive trafik, alene det, at rigtig mange mennesker har fået øjnene op for zoom- og skypemøder osv., kan spare rigtig mange ture hen over Storebælt fra det jyske til det københavnske og forhåbentlig også den anden vej.
Karsten Lauritzen (V), 2008-05-21:
Det pledge, som det vistnok hedder, som FN har udsendt, er også blevet imødekommet fra mange sider, og nu er det så endelig, 19 dage efter at katastrofen er indtruffet, gået op for militærjuntaen: Det kunne også være, at vi skulle invitere nogen ned at se på skaderne og samle lidt penge sammen.
Peter Skaarup (DD), 2025-03-13:
Det synes jeg mildest talt også man kan diskutere, altså når der går over 2 år, inden man overhovedet får nedsat en ambassadør, der så i øvrigt kun skal arbejde på halv tid, forstår jeg, med opgaven, og som så på et eller andet tidspunkt om 5 år, eller hvornår det nu er, at ministeren har sin plan for det videre arbejde klar, kan komme frem til noget.
Henrik Brodersen (DF), 2016-12-07:
Hvis man nu førte den ud i livet, ville det rent faktisk være sådan, at der ville være ekstra minutter til hver enkelt borger over 65 år, og for at tage dem alfabetisk vil det være 12 minutter i Albertslund, 9 minutter i Allerød, 13 minutter i Assens.
Peter Skaarup (DF), 2000-01-20:
Gjellerod: Hvad er egentlig forskellen på den situation, vi havde i Kosovo sidste år, hvor der var tale om et grufuldt opgør med mennesker, der var i nød, hvor vi så et folkemord uden lige, hvor vi så krig og ødelæggelse mod nogle mennesker, som så Vesten gik ind og sagde, de ville hjælpe, og med militær magt i en lang periode bombede et land sønder og sammen?
Mette Frederiksen (S), 2019-10-03:
Altså, når man ser, at der i nogle supermarkeder, nok primært i København, kan købes helt almindelige fødevarer til meget, meget høje priser, uden at folk sådan rigtigt undrer sig over det, og man så kender andre familier, der sidder med tilbudsavisen og krydser af og går på jagt for at få tingene til at hænge sammen,
Peter Skaarup (DF), 1998-04-23:
Med hensyn til det skred, som Dansk Folkeparti var inde på, at der er sket i dansk udenrigs- og forsvarspolitik, vil vi fastholde, at der med den borgerlige regering i 1982 altså kom en ny international mulighed for Danmark, og at man anvendte den mulighed til at være meget aktiv på arenaen.
Birthe Rønn Hornbech (V), 2000-12-06:
Jeg tror, de fleste mennesker føler, at en telefonhenvendelse - og det er jo det, der er udgangspunktet, f.eks. i sagen fra Assens - hvor personen i den anden ende ikke giver sig til kende og siger, hvem han er, er en meget modbydelig form for terror, og det er da klart, at advarslen kan selvfølgelig først gives, når vi ved, hvem det er;
Anne Grete Holmsgaard (SF), 2010-05-11:
Og nu er jeg en lille smule forvirret, for jeg har hørt statsministeren sige, at regeringens udspil kommer lige inden nytår 2011, og ved andre lejligheder sige, at det kommer lige efter nytår, og nu siger klima- og energiministeren så, at det kommer nogenlunde samtidig med Klimakommissionens forslag.
Mattias Tesfaye (S), 2021-12-21:
Jeg synes, det bør være sådan, at de udlændinge, der bor her i landet, skal kunne gå ind på en hjemmeside, og så skal de kunne læse nogle betingelser og vide, at hvis de lever op til de betingelser, er der på forhånd et flertal af Folketinget, der har sagt, at så trykker de på den grønne knap, når lovforslaget om indfødsrets meddelelse skal tredjebehandles.
Peter Skaarup (DF), 2001-05-23:
Jeg ved godt, at statsministeren har tænkt sig at blive siddende gerne 10 år endnu vel, eller hvor meget det nu er, statsministeren gerne vil blive siddende, men hvis man nu forestillede sig, at der ville blive et ønske i den danske befolkning om en almindelig udskiftning på regeringsbænkene, ville der jo meget hurtigt ske det, at en kommende finansminister ville se på, om den pågældende vil være hundrede procent loyal over for den ny arbejdsgiver.
Peter Skaarup (DD), 2024-04-05:
Det var jo en massakre, der bringer mindelser frem om holocaust under anden verdenskrig, og en massakre, som vi jo heldigvis fra dansk side har fordømt på det kraftigste; men ikke desto mindre er der altså herboende borgere i Danmark, der hylder massakren og bruger tiden ved demonstrationerne på i virkeligheden at bakke op om det, som Hamas stod bag.
Søren Krarup (DF), 2005-04-29:
Jeg har et fortræffeligt samarbejde med fru Anne-Marie Meldgaard i indfødsretssager, og jeg troede egentlig, at det var et af udtrykkene for, at Socialdemokratiet var ved at lægge sig fast på en mere realistisk udlændingepolitik, og jeg har også med stor interesse læst bogen »Det delte Danmark« af Lars Olsen, som jo er ansat i fagforeningernes tidsskrift Ugebrevet A4.
Arne Toft (S), 2006-01-11:
Det skal ses i sammenhæng med, at arbejdets omfang i de gamle kommunalbestyrelser jo aftager i løbet af 2006, hvor fokus flyttes fra den gamle kommune, hvor man alene skal fastholde et driftsansvar, til sammenlægningsudvalget, hvor man har ansvaret for at bygge den nye kommune op.
Torsten Schack Pedersen (V), 2005-05-10:
Kommissionen har tilkendegivet, at denne afskæring fra at benytte det frie operatørvalg ikke er i overensstemmelse med EU-reglerne, og konkurrencesituationen har i øvrigt betydet, at denne særlige bestemmelse for småforbrugerabonnementer ikke længere har den samme betydning som tidligere.
Jørgen Poulsen (RV), 2010-04-20:
En af grundene til, at vi i dag taler for, at vi får nedsat et udvalg, der kan komme med forslag til, hvordan en fattigdomsgrænse vil kunne udformes, er, at vi finder det meget beklageligt, at enhver diskussion om fattigdom ender i en diskussion om, hvad fattigdom i det hele taget er, og hvorvidt der i det hele taget eksisterer fattigdom i Danmark.
Line Barfod (EL), 2003-12-11:
Enhedslisten er, som det jo også fremgik af den tidligere debat, selvfølgelig bekymret for, at der er nogle unge, som ryger og drikker for meget, men vi tror altså ikke så meget på, at et forbud i den sammenhæng har så stor betydning, når vi snakker forbud i forhold til det enkelte menneske.
Lene Espersen (KF), 2006-03-14:
Og jeg noterede mig, at det for SF er afgørende, at der sker en fremtidssikring af politiet, der skal være med til at skabe større tryghed, større sikkerhed og mere fred i lokalområderne, og at SF er enig i, at det skal være bæredygtige politikredse med befolkningsunderlag på ca. 400.000.
Frank Jensen (S), 1998-01-15:
Det fungerer som en straf, når man ikke kan få adgang til udgang i forlængelse af, at man har misbrugt den, og vel at mærke også selv om det ikke har været et misbrug, som har været forbundet med ny kriminalitet, men hvor man er udeblevet og selv møder frem, og det ikke er politiet, der må eftersætte den undvegne.
Mike Legarth (KF), 2008-11-28:
, men netop med den forudsætning, at det jo er vigtigt, at det snit, vi så har lagt på skatter og afgifter, også punktligt bliver overholdt, sådan at vi får den sum ind, så vi kan levere det sociale sikkerhedsnet og den service og velfærd, vi havde tænkt at levere.
Line Barfod (EL), 2004-04-15:
Der er store arbejdsmiljøproblemer, der er alt for mange, der må førtidspensioneres i en alt for tidlig alder blandt de ansatte, og for de indsatte er der alt for få ressourcer både til uddannelse og til den nødvendige behandling, tiltag, som kunne føre til, at de kom ud af kriminaliteten, så de, når de kom ud af fængslet, kunne komme i gang med en kriminalitetsfri tilværelse.
Birthe Rønn Hornbech (V), 2010-03-04:
Det, som jeg forestiller mig man kan gøre, når man opretter de her krematorier – og ideen er jo netop groet nedefra på grund af Langagers fredsbevarende mission – er selvfølgelig, at den afdøde bliver begravet i den sognekirke, som vedkommende hører til, og så kan den afdøde altså, hvis vedkommende ikke har ønsket at komme i jorden, blive kørt til et krematorium.
Sólbjørg Jakobsen (LA), 2023-12-08:
Det er nærliggende at sige, at når vi giver tilladelser til at komme hertil og arbejde, så er det, fordi vi har mangel på den arbejdskraft, og jeg hører, at ordføreren siger, at det er nærliggende, at hvis den her mulighed skal lempes på en eller anden måde, så skal det stadig være der, hvor man mangler.
Peter Christensen (V), 2011-06-21:
Man kan jo have den tilgang, at det kunne være, at det var de andre landes skattemyndigheder, der vidste mest om, hvordan de laver deres kontrol, men det er da en opfordring til, hvis nogen synes, at det er et meget væsentligt spørgsmål, at de jo så kan tage rundt og kigge.
Villy Søvndal (SF), 1997-11-06:
Til afslutning har jeg så kun at sige til hr. Kim Behnke, som mente, at forslaget skulle have været behandlet for to måneder siden, at det af grunde, der har at gøre med, hvornår Folketinget træder sammen, jo er lidt svært at behandle beslutningsforslag i Folketinget i september måned.
Carsten Hansen (S), 2012-01-25:
Det er også derude, man måske har en række mennesker, som ikke har fået en lang uddannelse, som har betalt prisen for krisen og for, at Venstre ikke har grebet ind i tide og sat gang i beskæftigelse og vækst. Når det så er sagt, vil jeg gerne sige, at jeg ikke har nævnt noget om, at det er Det Radikale Venstres skyld, men vi har jo nøje måttet vurdere den økonomiske situation.
Pelle Dragsted (EL), 2024-01-16:
Jeg tror godt, jeg ved, hvem af os der ville stå forrest til fængsling eller det, der var værre, hvis de herskede dér, hvor vi lever, i hvert fald hvis man kigger på de historiske erfaringer. Så jeg kan ikke forstå, at der er nogle, der ikke kan tage afstand fra dem, ligesom jeg også har meget svært ved at forstå, at der er nogle medlemmer herinde, der ikke kan tage klar afstand fra de meget voldsomme angreb på civilbefolkningen i Gaza.
Jørn Jespersen (SF), 1999-12-10:
Men at slutte modsætningsvis og sige, at der dermed slet ikke er tale om kræftrisiko, det er simpelt hen forkert. Jeg vil gerne citere fra EU's udkast til en risikovurdering og understrege, at det er foreløbige konklusioner: På baggrund af usikkerheden om betydningen af den kræftfremkaldende virkning foreslås en klassificering som sundhedsskadelig, hvorunder det hedder mulighed for varig skade på helbredet, kræftfremkaldende i gruppe III, som er den gruppe stoffer, der giver anledning til betænkelighed, da de muligvis kan fremkalde kræft hos mennesker.
Pernille Rosenkrantz-Theil (EL), 2002-05-30:
Jeg vil gerne spørge fru Else Theill Sørensen: Når vi nu har fået den indrømmelse, at det her er konservativ politik, og at det ikke har noget at gøre med, at Dansk Folkeparti har fået indflydelse - betyder det så, at også Det Konservative Folkeparti ønsker at gå endnu videre? Betyder det, at man vil gå længere og lave flere stramninger i fremtiden, eller stopper det her?
Troels Lund Poulsen (V), 2004-02-19:
Når Enhedslisten lægger afgørende vægt på FN og lægger meget afgørende vægt på, at vi bliver nødt til at leve op til de forpligtelser, som FN pålægger os, så er det jo naturligt, at man også efterlever resolution 1373. Der må jeg så bare konstatere, at Enhedslisten har en holdning, når man diskuterer FN her i Danmark, og har en anden holdning, når man så skal stemme om de ting, som FN påbyder medlemsstaterne at tage sig af for at undgå en lignende situation, som vi oplevede 11. september 2001.
Flemming Hansen (KF), 2003-02-19:
Hr. Jens Peter Vernersen tror, at en sag og en situation bliver rigtigere af, at man bliver ved med at gentage forkerte påstande. Jeg gentager nu, og det siger jeg også til fru Pernille Blach Hansen: Jeg har ikke accepteret Arrivas forslag til løsning med busdrift frem til den 1. oktober.
Lene Espersen (KF), 2000-12-14:
Vi har en globalisering og en internationalisering, og vi står over for nogle udfordringer, der gør, at vi ikke kan betragte beskatning som et rent nationalt anliggende af den simple grund, at det er nemt for folk at flytte til udlandet, hvis de er utilfredse med de vilkår, vi kan tilbyde.
Simon Emil Ammitzbøll (LA), 2010-11-16:
Jeg synes, det er vigtigt, når vi behandler det her lovforslag, som fru Pia Christmas-Møller har fremsat, om Øfeldt Centret, at huske på, at det, som der er enighed om, er, at der egentlig aldrig har været nogen intention om at forringe forholdene.
Thomas Jensen (S), 2010-12-16:
Derfor er huseftersynsordningen et rigtig godt sted at starte, sådan at de 2 pct. af boligmassen, der hvert år bliver handlet, også bliver kontrolleret for det her, sådan at man, når man køber et nyt hus, ved, om man har højere risiko for at få kræft eller ej.
Finn Sørensen (EL), 2012-04-10:
Jeg vil gerne spørge ordføreren, om ordføreren er tilfreds med de domme, som EU-Domstolen har afsagt på det her område, og som jo betyder, at når vi taler om udstationerede virksomheder, har hverken den danske fagbevægelse eller medlemslandene i øvrigt ret til at stille krav om lige vilkår for udenlandske virksomheder eller for hjemlandets virksomheder.
Mads Fuglede (V), 2023-10-27:
Derfor er det godt at se, hvordan vi i Norden fortsætter med at give vores ubetingede støtte til Ukraine, og at vi er det område i hele NATO-samarbejdet, der går allerforrest, når det handler om donationer i form af militære kapaciteter og det meget vigtige politiske signal, der skal sendes, om, at det her ikke er noget, der bliver overstået på den korte bane.
Thomas Jensen (S), 2009-05-13:
Til ministeren vil jeg sige, at ministeren spillede ud med, at der var masser af ting på vej fra regeringens side, og det vil jeg så sandelig håbe, for nu har jeg jo selv siddet med til energiforhandlinger og opfølgningen på energiforhandlingerne, og det har virkelig været en lang kanotur ud i sivene.
Dennis Flydtkjær (DD), 2025-11-19:
Målet er ikke nødvendigvis, at man gør det billigere, men i stedet for at man som forening skal søge hvert eneste år, fordi man måske gerne vil spille i flere år og har gjort det i mange år, kunne det så ikke også give mening, at man via Erhvervsministeriet kan få en 5-årig tilladelse?
Ingrid Rasmussen (S), 1999-02-24:
Danmark må i sit udviklingsarbejde fastholde de målsætninger, vi prioriterede under kvindekonferencen, og jeg er i den anledning glad for, at ministeren påpegede det. Kvinderne må placeres i centrum af den sociale udvikling, da vi ved, at kvindernes indsats er afgørende for den enkelte families livsvilkår og dermed en forbedret samfundsudvikling som helhed.
Hans Andersen (V), 2022-05-05:
Så jeg vil gøre det kort og bare sige, at Venstre støtter op omkring det her lovforslag, og vi hilser det meget velkommen og håber på, at der er bred opbakning til også det element, der handler om at sikre, at der, når familier står med tre små nyfødte, også er en mulighed for en udvidet ret til 26 ugers ekstra orlov i den forbindelse.
Søren Søndergaard (EL), 2003-12-17:
Det er simpelt hen det bedste, for hvis folk får et tilbud om arbejde, så er der to muligheder: Enten tager de det, og så er de i arbejde, eller også tager de det ikke, og så er de ude af dagpengesystemet - det er de nemlig også, selv om de tager arbejdet - så det bedste middel til at forhindre misbrug af dagpengesystemet er at sætte folk i arbejde.
Jacob Buksti (S), 2002-05-08:
Men når det så er sådan, at man har temmelig vanskeligt ved at dokumentere, at det faktisk er sådan, så er det, at skatteministeren har udviklet et helt alternativt begreb, som første gang er i Jyllands-Posten 21. april, hvor skatteministeren siger: »Men i den definition, jeg bruger, er det, hvad almindelige mennesker opfatter og føler i deres hverdag, og folk har ikke følt, at skattetrykket er faldet.«
Eva Kjer Hansen (V), 1999-12-02:
Hvis jeg skal forstå hr. Dyrlunds spørgsmål på den måde, at hr. Dyrlund er enig i, at det til enhver tid skal være en aftale mellem arbejdsgiver og arbejdstager om, hvorvidt der er mulighed for deltid eller ej, så synes jeg, at der er kommet en meget positiv melding i dag.
Stinus Lindgreen (RV), 2024-05-03:
Vi har i Radikale Venstre i flere år kæmpet for at løse det problem, at en lang række udenlandske læger, sygeplejersker og tandlæger sidder i Danmark og må vente i årevis på at få deres sag behandlet, så de kan få lov til at arbejde og aflaste vores pressede sundhedsvæsen.
Ammar Ali (M), 2025-05-14:
Men i forhold til spørgsmålet vil jeg sige, at det drejer sig om, at vi lige nu siger, at det vigtigste jo er, at vi får lavet den her analyse, så vi får afdækket alle de faktorer, der er vigtige at afdække, for at vi kan tage en beslutning om, om det her forbud skal ophæves på et tidspunkt eller det ikke skal.